สวัสดีค่ะ ประจำเดือนหายไป12วัน มีเพศสัมพันธ์วันที่10 หนูปวดท้องนิดๆก่อน1วัน แล้ววันที่12ก็มีเลือดสีดำไหลออกมาแบบเปรอะกางเกงในค่ะ พอมาวันที่13ก็มีเลือดสีดำออกมาอีกเยอะกว่าเดิมนิดหน่อย แต่ปวดท้องบ้างแต่ไม่มาก มันเกิดมาจากอะไรคะ ไม่สบายใจมากๆ แต่ก่อนจะปวดท้องน้อยบ่อยค่ะ ถึงไม่เป็นประจำเดือนก็ปวด ขอบค่ะ.
สวัสดีค่ะ อาการดังกล่าวมานั้น อาจเป็นเลือดที่ไม่ใช่เลือดประจำเดือน เพราะมาเร็วกว่า 22 วันนับจากครั้งก่อน อาจมีสาเหตุจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์